เก็บเงินเย็นซื้อหุ้นกู้ยันรับดอกเบี้ยสูงลิ่ว
แนะนักลงทุนถือเงินยาวเตรียมเงินซื้อหุ้นกู้ได้ดอกเบี้ยสูงลิ่ว 6-6.5%
11 พ.ค. 2553

แนะนักลงทุนถือเงินยาวเตรียมเงินซื้อหุ้นกู้ได้ดอกเบี้ยสูงลิ่ว 6-6.5%
แหล่งข่าวธนาคารพาณิชย์ เปิดเผยว่า ผลจากการที่บริษัทจัดอันดับหลายแห่งวิตกกังวลเกี่ยวกับปัญหาการเมืองจนอาจนำไปสู่การลดเครดิตประเทศ ทำให้ผู้ประกอบการเอกชนหลายแห่งร่นเวลาการ ออก หุ้นกู้มาเร็วกว่ากำหนดจำนวนมาก โดยคาดว่าก่อนถึงกลางปีจะออกมาหลายหมื่นล้านบาท และดอกเบี้ยก็จะจูงใจกว่าพันธบัตรรัฐบาล
ล่าสุดนี้ บริษัท ดั๊บเบิ้ล เอ (1991) ได้ออกหุ้นกู้อายุ 3 ปี ให้ดอกเบี้ยสูง 6-6.5%
นายชาญวิทย์ จารุสมบัติ รองกรรมการผู้จัดการใหญ่ บริษัท ดั๊บเบิ้ล เอ (1991) กล่าวว่า บริษัทจะออกหุ้นกู้วงเงินรวมไม่เกิน 5,000 ล้านบาท ดอกเบี้ย 6-6.5% จองซื้อในวันที่ 24-26 พ.ค.นี้
นอกจากนี้ ยังมีอีกหลายบริษัท เช่น บริษัท ปตท.สำรวจและผลิตปิโตรเลียม ที่จะขายหุ้นกู้สกุลเงินเหรียญสหรัฐ 4.6 หมื่นล้านบาท บริษัท อยุธยาแคปปิตอล ออโต้ลิส 3,000 ล้านบาท ธนาคารทิสโก้ 1,000 ล้านบาท บริษัท เอเชี่ยน พร็อพเพอร์ตี้ 1,500 ล้านบาท บริษัท ศุภาลัย 1,000 ล้านบาท บริษัท พฤกษา เรียลเอสเตท 2,500 ล้านบาท